Karang sebuah tulisan dalam bahasa Betawi yang bernada deskriptif dan panjangnya 1 paragraf.

Waktu jamannye ngejajah dan perang di Indonesie, Belande banyak ngebangun pasilitas umum, nyang biasenye dipake buat ngedukung kekuatan negare mereka juge. Sala atunye bandara buat pesawat-pesawat tempur. Kalo bangun bandara, pasti butuh lahan gede buat jadi area lepas landas. Makanye, pas ntu bandara ude kagak kepake lagih, bise ngasilin lahan kosong nyang gede dan dimanpaatin buat banyak hal. Sala atunye bikin kawasan perumahan ame ruko-ruko, kek di Bulak Kapal, Bekasi. Dulunye enih bandara, terus area lepas landasnye karang jadi jalan utame nyang pinggirannye tempat ruko-ruko dan banyak rume juge dibangun di sonoh. Kagak heran, ntu jalan rayenye gede bangat dan langganan jadi tempat lewat truk-truk gede juge. Buat rume-rumenye, enih kagak temasup ke perumahan, tapi cuman kawasan rume aje.